|  |
| --- |
| € |

**La eŭro (EUR aŭ €)** estas la komuna monunuo por 18 el la 28 landoj de la Eŭropa Unio, inkluzive de Finnlando, kaj de 4 nemembraj ŝtatetoj ene de la Eŭropa Unio. La **moneroj** kaj monbiletoj ekuziĝis je la 1-a de januaro 2002, sed la presa (stampa) jaro foje montras sin tiel frue kiel 1999, kiam la monunuo oficiale ekestis kaj oni ekproduktis la monerojn. La finnajn eŭro-monerojn produktigas la Banko de Finnlando.

Ĉiuj moneroj havas flankon komunan, kiu montras la valuton de la monero, kaj ĉiu lando, kiu partoprenas la eŭron, havas proprajn desegnaĵojn sur la alia flanko de la moneroj. Ĉi tiuj varias, ekde ĉiam sama desegnaĵo (ekzemple Estonio kaj Irlando) aŭ simpla montro de la monarĥo (ekzemple Belgio kaj Nederlando) ĝis tute malsama desegnaĵo ĉe ĉiu monero (ekzemple Grekio kaj Italio). Tamen, ĉiuj moneroj iel montras 12 stelojn ankaŭ sur tiu flanko.

Bildoj de la naciaj flankoj de la finnaj eŭro-moneroj
-----------------------------------------------------


| Eŭro-moneroj |
| --- |
| Eŭrozono |
|  Aŭstrio
 Belgio
 Estonio
 Finnlando
 Francio
 Germanio
 Grekio
 Hispanio
 Irlando
 Italio
 Kipro
 Latvio (ekde januaro 2014)
 Litovio (ekde januaro 2015)
 Luksemburgo
 Malto
 Nederlando
 Portugalio
 Slovakio
 Slovenio |
| Landoj ekster EU kun propraj eŭro-moneroj |
|  Andoro (moneroj ekde 2014)
 Monako
 San-Marino
 Vatikanurbo |
| Ontaj membroj de la Eŭrozono |
|  Bulgario
 Ĉeĥio
 Hungario
 Pollando
 Rumanio |

En Finnlando, laŭ leĝo, oni rondigas ĉiujn sumojn kontante pagatajn al la plej proksima multoblo de 5 cendoj. Tial oni ne bezonas la 1-cendajn kaj 2-cendajn monerojn, kaj malmultaj tiaj estis stampitaj. - La finnaj eŭro-moneroj havas tri malsamajn desegnaĵojn. La eta litero videbla sur la moneroj, ekz. sub la kapo de la sabro en la 1–50-cendaj moneroj, estas tiel nomata *monmajstra marko*. En ĉiuj finnaj eŭro-moneroj ĝis la fino de 2006 la litero estas "M", el la familia nomo de Raimo Makkonen, la direktoro de la monfarejo. Ekde 2007 ĝin anstataŭas la literoj "FI" por Finnlando kaj krome estas aldonita eta insigno de la monfara kompanio.

**Naciaj flankoj**| 0,01 € | 0,02 € | 0,05 € |
| --- | --- | --- |
|  |  |  |
| Heraldika leono de Finnlando, antaŭe sur la finna *markka* (marko).Desegnis *Heikki Häiväoja*. |
| 0,10 € | 0,20 € | 0,50 € |
|  |  |  |
| Heraldika leono de Finnlando, antaŭe sur la finna *markka* (marko). |
| 1,00 € | 2,00 € | 2,00 € memorigaĵo |
|  |  |  |
| 2 cignoj super finna pejzaĝo.Desegnis *Pertti Mäkinen*. | Beroj kaj folioj de marĉa rubuso.(Kamemoro, *Rubus chamaemorus* L.).Desegnis *Raimo HEINO*. | Memorigaĵo pro lapligrandiĝo de la EU, 2004. |

La ĉirkaŭo de la 2-eŭra monero surhavas la vortojn *SUOMI FINLAND*, respektive la finnan kaj la svedan vortojn por Finnlando, kaj tri kapojn de leono.

Vidu ankaŭ la paĝojn pri
------------------------

* Bildoj de komunaj flankoj de eŭro-moneroj.
* la komuna valuto Eŭro
* la antaŭa nacia valuto finna marko

Eksteraj ligiloj
----------------

* paĝoj de la Eŭropa Centra Banko en Frankfurto-ĉe-Majno
* paĝoj de al nacia centra banko *Suomen Pankki*

* Finnaj eŭro-moneroj en la Vikimedia Komunejo (Multrimedaj datumoj)
* Kategorio Finnaj eŭro-moneroj en la Vikimedia Komunejo (Multrimedaj datumoj)